जॉन लेनन को गोली मारने के केवल तीन महीने बाद ही,
राष्ट्रपति रीगन को वॉशिंगटन, डी.सी. में गोली मार दी जाती है।
आज रात हिरासत में,
राष्ट्रपति और उनके आसपास के लोगों पर गोली चलाने के लिए आरोप लिए,
जॉन हिंकली जूनियर नाम का जवान आदमी है।
लेनन की हत्या की तरह ही,
यहाँ भी लोगों के सामने गोलियाँ चलाई जाती हैं
और संदिग्ध को घटनास्थल पर पकड़ लिया जाता है।
जब जॉन हिंकली जूनियर...
पैट क्लॉसन रिपोर्टिंग - वॉशिंगटन डी.सी.
...एक बख्तरबंद काफिले में,
सशस्त्र संघीय मार्शलों से घिरा हुआ संघीय अदालत पहुँचा तो सुरक्षा बहुत कड़ी कर दी गई।
लेनन मामले से इसकी एक और समानता यह है
कि हिंकली के होटल के कमरे से "द कैचर इन द राय" की एक प्रति मिली है।
उसके बचाव पक्ष की टीम उसे पागलपन के कारण निर्दोष साबित करने की योजना बनाती है।
शिज़ोफ़्रेनिया को...
डॉ. विलियम कार्पेंटर हिंकली बचाव पक्ष मनोचिकित्सक
...सबसे गंभीर मानसिक बीमारी माना जाता है।
इसमें वे लोग शामिल होते हैं जो आवाज़ें सुनना अनुभव कर रहे हैं,
जो झूठी विश्वास प्रणाली विकसित कर रहे हैं, जो उनकी ज़िंदगी पर हावी हो रही हैं।
कार्पेंटर ने कहा कि जॉन हिंकली शिज़ोफ़्रेनिया से पीड़ित है
और वह क़ानून के अनुरूप नहीं हो सकता या उसे एहसास नहीं है कि वह क्या कर रहा था।
किसी ने ऐसा नहीं माना था कि उसे पागलपन के कारण
निर्दोष घोषित कर दिया जाएगा।
यह माना जा रहा था कि जनता नाराज़ होगी।
मतलब, लोगों में गुस्सा होगा।
हिंकली के फ़ैसले पर हंगामा
हिंकली फ़ैसला : पागलपन के कारण निर्दोष।
जॉन मिलर डब्ल्यून्यू-टीवी, न्यूयॉर्क
आज के फ़ैसले पर प्रतिक्रिया देते समय कई न्यूयॉर्क वासियों ने कहा
कि पागलपन के कारण निर्दोष घोषित करना केवल अपने काम से बच निकलने का तरीक़ा था।
मुझे लगता है उसे... वह दोषी है क्योंकि मैं
इस पागलपन वाली दफ़ा या जो भी है, उसमें विश्वास नहीं करती।
लोगों को पागलपन दफ़ा को सफल होते देखने से नफ़रत है।
और ऐसा मान लिया जाता है कि अगर अपराध जघन्य है,
तो उस शख़्स को उसकी सज़ा भुगतनी होगी।
द कैचर इन द राय
जॉन लेनन : मर्डर विदाउट अ ट्रायल
एपिसोड 3
मुक़दमा
पूर्व बीटल जॉन लेनन के कथित क़ातिल
मार्क डेविड चैपमैन ने गोली चलाने के मामले में
पागलपन के कारण निर्दोष होने की अपील की है।
लेकिन जब चैपमैन से पूछा गया,
"आप सेकंड-डिग्री हत्या के आरोप की अपील कैसे करते हैं?
उसका जवाब था, "पागलपन के कारण दोषी नहीं हूँ।"
6 जनवरी 1981
कथावाचक कीफ़र सदर्लैंड
चैपमैन लेनन को गोली मारने की बात स्वीकार करता है।
और बहुत मनोचिकित्सक मूल्यांकन के बाद, जिसमें सम्मोहन भी शामिल था,
उसकी बचाव पक्ष टीम का मानना है कि जिस समय उसने ट्रिगर खींचा था, उस समय वह पागल था।
यह एक विवादास्पद बचाव होगा और वे अपने मुवक्किल को मुक़दमे के लिए तैयार करते हैं।
आपराधिक अदालतों की इमारत
कानून यह है कि अगर आप
उस समय कानूनी रूप से पागल थे जब आपने
जॉन लेनन को मार डाला था, तो आपको पागलपन के कारण बरी कर दिया जाना चाहिए।
कि आप जेल नहीं जाते हैं, बल्कि इसके बजाय आप एक राज्य संस्थान में जाते हैं।
- पागलों के एक अस्पताल में। - पागलों का अस्पताल। बिल्कुल।
क्या इस मुक़दमे में सवाल गोली चलाने की रात
उनकी मन:स्थिति का होने वाला है?
जोनाथन मार्क्स चैपमैन का वकील
इस मुक़दमे में एकमात्र मुद्दा, वास्तव में, यह होगा
कि वह गोली चलाने के समय पागल था या नहीं।
और मुझे लगता है कि हमारे गवाह यह स्थापित कर देंगे कि वह था।
क्या हम एक जूरी को यह फ़ैसला सुनाने के लिए मना सकते हैं कि वह
पागलपन के कारण दोषी नहीं है, यह एक अलग सवाल है।
मुझे पता चला कि लोग मिस्टर चैपमैन के विरुद्ध थे।
यह कोई हैरानी की बात नहीं है, पर यह है।
हर कोई इसे लेकर बहुत भावुक हो रहा था
और ज़ाहिर है कि चैपमैन के कई दुश्मन बन गए थे।
उसका आख़िरी वकील, वह इस केस पर, जैसे,
कुछ ही दिनों के लिए था पर फिर उसने मौत की धमकियों के कारण छोड़ दिया।
मुझे पता है हमें भी मौत की धमकियों वाली चिट्ठियाँ मिली थीं।
पता है, कि लेनन भगवान जैसा था और हमारी हिम्मत कैसे हुई...
डेविड सग्स चैपमैन की क़ानूनी टीम का सदस्य
पता है, इस आदमी का बचाव करने की जिसने बेरहमी से उसका ख़ून कर दिया था
और, "तुम्हें इसकी क़ीमत चुकानी होगी।"
उस समय दूसरा मुद्दा था रीगन की हत्या की कोशिश।
और उसके कारण आमतौर पर पाागलपन बचाव के लिए
जनता की भावनाएँ बढ़ गई थीं।
हम जानते थे कि संघर्ष बहुत कठिन होने वाला था।
अभियोग पक्ष पागलपन की अपील को स्वीकार नहीं करता है।
उनका मानना है कि चैपमैन ने मशहूर होने के लिए लेनन को मारा था।
इस साक्षात्कार के संदर्भ में जो मैं अभी कर रहा हूँ,
मैं मुलज़िम के नाम का उपयोग नहीं करूँगा...
किन हॉग्रेफ़ सरकारी वकील
...क्योंकि मैं ऐसी किसी भी स्थिति का...
हिस्सा नहीं बनना चाहता जिससे नाम के कारण उस पर ध्यान आकर्षित हो।
तो मैं उसे बार-बार "मुलज़िम" ही कहूँगा।
मैं उसका नाम नहीं लूँगा।
एनवाईसीपीडी
यह मुलज़िम गिरफ़्तार होना चाहता था
क्योंकि इससे लोगों का ध्यान उसकी ओर आकर्षित होता।
वह घटनास्थल से भागना नहीं चाहता था।
वह बड़ी आसानी से भागकर सबवे में जा सकता था
या उस तरफ़ भागकर जा सकता था या भागकर पार्क में जा सकता था, पर वह नहीं गया।
उसने बस वहाँ खड़े रहकर इंतज़ार किया।
उनका सिद्धांत था कि चैपमैन एक असफल इंसान था,
वह किसी भी चीज़ में सफल नहीं हुआ था, उसे भव्यता के ये भ्रम थे
और वह बहुत सारी प्रसिद्धि चाहता था।
क्या यह किसी के लिए तर्कसंगत है, क्या यह उचित है कि वह किसी अन्य इंसान की
बेरहमी से हत्या इस बात की पूरी जानकारी के साथ करे कि इसके परिणामस्वरूप,
वह जीवनभर के लिए जेल में
या जीवनभर के लिए एक मानसिक संस्थान में बंद हो सकता है?
जिस आदमी ने लेनन को गोली मारी
ताकि वह, पता है, अख़बारों के पहने पन्ने पर
अपने बारे में एक-दो लेख छपवा सके?
इसका कोई मतलब नहीं बनता।
नाम चैपमैन मार्क डेविड निवास 55 साउथ कुकुई स्ट्रीट
38 कैलिबर रिवॉल्वर
अभियोग पक्ष जूरी को समझाएगा कि गोली चलाने से पहले
चैपमैन की गतिविधियाँ दर्शाती हैं कि यह पागलपन में किया काम नहीं था,
बल्कि सावधानीपूर्वक योजनाबद्ध तरीक़े से की गई एक हत्या थी।
लिंडा टायरा रिपोर्टिंग
जॉन लेनन को मारने के लिए इस्तेमाल की गई बंदूक को
न्यूयॉर्क के अधिकारियों ने जे एंड एस एंटरप्राइजेज़ में खोजा लिया।
बिक्री की रसीद दिखाती है कि वह बंदूक
मार्क चैपमैन ने इस साल के 27 अक्टूबर को खरीदी थी।
जब उसने यह बंदूक खरीदी, वह बंदा सामान्य ईमानदार इंसान नज़र आया था।
इसे खरीदने के छह हफ्ते बाद वह जाकर ऐसा कुछ कर देता है।
आप आख़िर क्या कर सकते हैं, पता है?
मुलज़िम के अपराध तक पहुँचने वाले व्यवहार ने
जो संकेत दिया वह यह था कि वह तर्कसंगत था।
उसके पास बंदूक थी... वह न्यूयॉर्क आया... लेकिन उसके पास गोलियाँ नहीं थीं।
वह न्यूयॉर्क में गोलियाँ नहीं खरीद पाया,
इसलिए वह अपने एक दोस्त से मिलने अटलांटा, जॉर्जिया इलाके में चला गया
और उससे बंदूक की गोलियाँ खरीदीं।
केवल इतना ही नहीं।
हत्या से पहले, वह कुछ महिला प्रशंसकों से मिला था
जो द डकोटा के सामने जॉन लेनन से मिलने की उम्मीद में
नियमित रूप से खड़ी रहती थीं जब वह इमारत में आता था या वहाँ से बाहर निकलता था।
तो, इस बात का कोई संकेत नहीं था
कि वह ऐसी किसी मानसिक बीमारी से पीड़ित था
जिसके कारण वह उचित रूप से कार्य करने में सक्षम नहीं था।
लेकिन चैपमैन के मुक़दमे से पहले राइकर्स आइलैंड में
उसकी बचाव टीम द्वारा की गई रिकॉर्डिंग्स इस बात का खुलासा करती हैं कि उसकी सोच कितनी असंगत थी।
अब मैं पूरी तरह से समझ गया हूँ कि क्या हुआ था
और यह बहुत स्पष्ट और तर्कसंगत है।
मेरा सच में ऐसा मानना है कि मैंने जॉन लेनन की हत्या इसलिए की
ताकि ज़्यादा से ज़्यादा लोग "द कैचर इन द राय" किताब को पढ़ें।
अब मेरे सभी प्रयास इसी लक्ष्य को पूरा करने के लिए समर्पित होंगे।
लोग मुझसे पूछते हैं, पता है, "उसने लेनन को क्यों मारा?" मैं...
और मैंने कहा था, "ख़ैर, उसने कहा, क्योंकि वह
'द कैचर इन द राय' का प्रचार करना चाहता था।"
और फिर वे उलझन भरी नज़रों से मुझे देखते हैं और मैं कहता हूँ,
"आप सवाल पूछते वक़्त यह मान चुके हैं
कि इस बात की कोई तर्कसंगत वजह है कि एक पागल आदमी किसी इंसान को बेरहमी से क्यों मारता है।"
मैंने कहा, "आपको इस बात का तर्कसंगत स्पष्टीकरण कभी नहीं मिलेगा
कि एक पागल आदमी ने पागलपन वाला कोई काम क्यों किया।"
इस किताब का होल्डन कॉफ़ील्ड नाम का क़िरदार एक युवा किशोर है
जो सप्ताहांत पर न्यूयॉर्क जाता है और दुनिया का नक़लीपन देखकर
उसका भ्रम टूट जाता है।
जानते हैं, बचपन में आपको बताया जाता है कि दुनिया एक ख़ास तरह से चलती है
और जब आप बड़े होते हैं, आप देखते हैं कि
उसके कुछ पहलू झूठे हैं और नक़ली हैं।
चैपमैन अपनी बचाव पक्ष की टीम से कहता है कि वह अपनी पीढ़ी का होल्डन कॉफ़ील्ड है
और वह इस दुनिया से छुटकारा पाने के
मिशन पर निकला है जिसमें नकली लोग हैं।
मैं जॉन लेनन के बारे में यह कहता हूँ।
रिकॉर्ड / बैटरी
"आपको केवल प्यार चाहिए।" आपने कभी यह सुना है?
ख़ैर, उस पर मैं यह कहता हूँ :
आपको बस प्यार और 250 मिलियन डॉलर चाहिए।
वह दुनिया का सबसे बड़ा, सबसे नक़ली कमीना था।
मैं और दस साल दुनिया को उसकी बकवास का
तमाशा झेलने नहीं देने वाला था।
मेरी राय में, जब मैं उससे मिला था, पता है,
ज़ाहिर तौर पर उस समय वह पागल था
और हमें बस यह दर्शाने के लिए
एक बयान चाहिए था, पता है,
कि वह वास्तविकता से परे था और...
पता है, स्पष्ट रूप से मानसिक तौर पर बीमार था।
पता है, यह पता करना कि कोई भी पागल क्यों हुआ,
बहुत ज़्यादा मुश्किल काम है।
लेकिन ज़ाहिर है कि कुछ लोग हैं जिनके पास इसकी जानकारी थी।
इसलिए, हमने उन लोगों का साक्षात्कार किया जो उसे अतीत में जानते थे।
बचाव पक्ष की टीम जॉर्जिया में चैपमैन के शहर जाती है
और उसके बचपन के दोस्तों से बात करती है।
ख़ैर, जब मैं पहली बार मार्क से मिला, सब सही लगा था।
एक आम अमेरिकी परिवार।
लेकिन समय बीतने के साथ,
मैंने देखा कि कुछ ग़लत हो रहा है।
वैंस हंटर बचपन के मित्र
उसे "अपने कमरे में जाओ" कहा जाता था।
और फिर मार्क के पिता बेल्ट लेकर आते थे और उसे मारना शुरू कर देते थे,
वह बकल वाले सिरे से भी मारते थे...
बस उन्हें दौरा पड़ता था और मारते रहते थे।
लेकिन फिर वह रुक जाते थे और वहाँ से चले जाते थे,
और फिर आपको नीचे से उनकी आवाज़ आती थी, उसकी माँ को मारने की।
मतलब, वह धोबी पछाड़ की तरह उसकी माँ को मारते थे।
और फिर मार्क के पिता अपने बेडरूम में
या जहाँ भी टीवी था वहाँ जाकर बैठ जाते थे
और 30 मिनट बाद वह एकदम अलग इंसान होते थे।
वह जैसे एक स्विच की तरह थे।
मैं एक दिन उसके घर गया और उसने कहा,
"ऐ, देखो। मेरे पास गांजा है।"
पर फिर उसके पास मेस्कलाइन निकली थी,
अफ़ीम निकली थी और फिर कैलिफ़ोर्निया वाला
ऐसिड निकला था।
और एक ख़ास सप्ताहांत पर, मार्क ने एलएसडी-25 आठ बार ले ली थी,
जो बहुत तेज़ थी और वह सप्ताहांत पर गायब हो गया था।
रविवार की शाम को मैं मार्क से मिला और मैंने कहा,
"तुम पूरे सप्ताहांत कहाँ थे?" उसने कहा, "यार, तुम विश्वास नहीं करोगे।
मैंने जीसस को देखा और वह बहुत सुंदर थे
और वह मुझसे बात कर रहे थे।
चैपमैन का बिखरा हुआ बचपन उसे अटलांटा में स्थानीय चर्च में ले जाता है।
मार्क अकेला रहनेवालों में से था, उसके ज़्यादा दोस्त नहीं थे
और मुझे ऐसा प्रतीत हुआ कि उसकी घरेलू ज़िंदगी ख़ुशहाल घरेलू ज़िंदगी नहीं थी।
वह ड्रग्स वगैरह ले रहा था और बहुत, बहुत...
चार्ल्स मैक्गोवन पादरी
...ज़्यादा हार्ड रॉक, एसिड रॉक में लीन था।
साउथ में, उन दिनों में,
लोग स्थानीय चर्च से पहचाने जाते थे और
उनमें से कई चर्च में बहुत सक्रिय और बहुत वफ़ादार होते थे।
जहाँ तक मुझे पता है, मार्क का कोई चर्च नहीं था।
और इसलिए, जब उसने ईसा मसीह में आस्था दिखाई,
इसी पवित्रस्थान में उसे बपतिस्मा देना
और उसका मार्गदर्शन करना मेरा सौभाग्य था।
उसे तुरंत ऐसे लोगों का समूह मिल गया जो उससे प्यार करते थे और उसे स्वीकार करते थे।
और वह युवा दल की एक लड़की की ओर काफ़ी आकर्षित था।
जेसिका।
मैं अकसर यह कहकर शुरुआत करती हूँ,
"मैं मार्क चैपमैन को डेट किया करती थी...
जेसिका ब्लैंकेनशिप पूर्व गर्लफ़्रेंड
...जिसने बाद में जॉन लेनन को मारा था,"
और हर कोई वाक़ई हैरान रह जाता है।
चैपमैन के मुक़दमे में पूर्व गर्लफ़्रेंड जेसिका ब्लैंकेनशिप
एक अहम गवाह साबित हो सकती है।
मैं 16 साल की थी
और मैं अपने चर्च के साथ घूमने गई हुई थी।
किसी ने उसे आने का आमंत्रण दिया था।
मुझे लगा कि वह बिंदास और संवेदनशील था, पता है।
उसके बात करने पर उसकी भावनाएँ नज़र आ जाती थीं।
वह बहुत मज़ाकिया था।
और शायद मैं प्यार में पागल थी।
वह शानदार गिटार बजाता था
और वह कोई भी यंत्र बजा सकता था।
उसे द बीटल्स बहुत पसंद थे, जब तक कि जॉन लेनन ने कहा
कि वे ईसा मसीह से ज़्यादा मशहूर थे।
वह बाइबल के बारे में और सीखना चाहता था और उसकी आस्था बढ़ती गई।
समस्या यह थी कि वह बहुत उदास हो गया था।
वह बस अपने दिल की सारी बातें सामने रख देता था कि वह कैसे उदास था
और उसे लगता था कि वह ज़िंदा नहीं बचेगा।
मुझे लगा था कि उसे नर्वस ब्रेकडाउन हो रहा था।
मैं उससे मनोचिकित्सक मदद लेने के लिए मिन्नतें कर रही थी
और वह कहता था,
"मुझे किसी से बात करने की ज़रूरत नहीं है।"
उस समय, उसने मुझ पर चिल्लाना भी शुरू कर दिया था
और शायद इसी समय के आसपास हमारा रिश्ता बिखरने लगा था।
इस रिश्ते के टूटने का मतलब है
चैपमैन नई शुरुआत की तलाश में है।
वह हवाई जाने का फ़ैसला करता है।
ज़रा सोचिए। हवाई, रहने के लिए ख़ूबसूरत जगह है।
मौसम शानदार है। तो वह आदर्श जगह हुई।
वह अदन की वाटिका जैसी होगी।
लेकिन मैं फिर से उदास होने लगा था
और मैं हर चीज़ से थक चुका था,
जिन चीज़ों के बारे में मैंने सोचा था कि वे बहुत अच्छी होंगी और वे बहुत बुरी निकलीं।
वह गाड़ी चलाकर समंदर के पास एक ख़ूबसूरत जगह पर गया
और वह अपने साथ एक पाइप ले गया
और उसने उसे गाड़ी के धुआँ निकलने वाले पाइप से उसे जोड़ दिया था।
और फिर वह वहाँ मरने के लिए बैठा रहा।
मुझे यह जानकर सुकून मिला था कि मैं मरने वाला था।
ज़िंदगी वाक़ई बेक़ार है।
बचाव पक्ष की टीम का मानना है कि ख़ुदक़ुशी की कोशिश
चैपमैन के मानसिक स्वास्थ्य की समस्याओं का सबूत है,
लेकिन यह केवल अभियोग पक्ष के विश्वास को मज़बूत करता है कि वह ध्यान आकर्षित करना चाहता है।
मैं कहूँगा कि वह एक झूठी ख़ुदक़ुशी की कोशिश में शामिल था।
फिर से, खुद पर ध्यान आकर्षित करने के लिए डिज़ाइन की गई गतिविधि।
यह एक 25 वर्षीय व्यक्ति था जो अतीत में आचरण में लगा हुआ था...
जिनमें से कोई भी विशेष रूप से उल्लेखनीय नहीं था
जो इससे निराश था
और उसे एक व्यक्तित्व विकार था जो उसे लगा था कि वह ध्यान देने योग्य था।
यह बहुत ही बदक़िस्मत है कि उसने
खुद पर ध्यान आकर्षित करने के लिए
जॉन लेनन की शोहरत को चुराने की कोशिश की।
22 जून 1981
दुनिया भर की मीडिया अब मार्क चैपमैन के मुक़दमे के लिए इकट्ठी होती है।
वे यह समझने की उम्मीद कर रहे हैं कि एक वैश्विक आइकन को
बेरहमी से बंदूक से क्यों मार दिया गया।
न्यूयॉर्क में, दो दर्जन दर्शकों की तलाशी ली गई...
सुधार विभाग
...और उन्हें मार्क चैपमैन के मुक़दमे की शुरुआती सुनवाई में अनुमति दी गई।
वह जूरी के चयन का पहला दिन था,
एक लंबे मुक़दमे की शुरुआत थी।
पत्रकारों और कुछ तमाशबीनों की भीड़ अदालत में जाने के लिए इंतज़ार कर रही थी।
1983 वर्किंग प्रेस ई.आर. शिप - न्यू यॉर्क टाइम्स
मुझे मुक़दमे बहुत पसंद हैं।
मुझे यह ड्रामा देखने के अवसर लगते हैं।
एक अलग तरह का रोमांच आप में आ जाता है...
ई.आर. शिप पत्रकार
...और उत्साह बढ़ जाता है।
मैं एक नौसिखिया पत्रकार थी और वह मेरी पहली बड़ी कहानियों में से एक थी।
पूरी दुनिया देख रही थी।
उसका सच में जॉन लेनन को मारने का इरादा था।
जब उसने जॉन लेनन को मारा, वह वाक़ई जानता था कि वह क्या कर रहा है।
भावनाओं की बाढ़ आ गई है
और चैपमैन को लेकर लोगों की राय विभाजित है।
हम जॉन से प्यार करते हैं!
जॉन लेनन जैसे दिग्गज, लोगों के चहेते, शांतिप्रिय इंसान को मारने के लिए।
न्यूयॉर्क सिटी
- उसे मौत की सज़ा होनी चाहिए। - जॉन को अमन में यक़ीन था।
जो भी जॉन लेनन का सच्चा प्रशंसक है, उससे यही कहूँगा
कि उस बंदे को छूना मत।
क्योंकि जॉन लेनन को वह अच्छा नहीं लगता। वह इसका प्रचार नहीं करता था।
जॉन लेनन क्षमादान का प्रचार करता था।
लोग तो लोग होते हैं, वे चाहे जो बन जाएँ।
कितना बीमार है... वह बंदा बस बीमार है। इसमें बस इतना ही है।
मुझे यक़ीन है कि उसके कुछ दोस्त कहेंगे उसकी गतिविधियाँ सामान्य नहीं थीं,
लेकिन यह साबित करने के लिए कोई सबूत नहीं है कि वह
इतने गंभीर मानसिक रोग से पीड़ित था कि उसे पता नहीं था
वह क्या कर रहा था या वह जो कर रहा था वह ग़लत था।
इस मामले में यही मुख्य मुद्दा है।
जब हम अदालत के बाहर इकट्ठे हो रहे थे
तो बहुत सारा उत्साह था,
दरवाज़े खुलने और खेल के शुरू होने का इंतज़ार कर रहे थे।
तेरहवीं मंज़िल पर
जज डेनिस एडवर्ड्स की अदालत के सामने यह नज़ारा था।
आइडा अलवारेज़
इस संवेदनशील हत्या के मामले के लिए आए पत्रकारों
और दुनिया भर से आए दलों से गलियारा भरा हुआ था।
तो हर कोई अदालत के बाहर था,
दरवाज़ा खुलने का इंतज़ार कर रहा था।
लेकिन एक घंटा बीत गया और उससे भी ऊपर हो गया,
तो हमें चिंता होने लगी कि कुछ तो चल रहा है
और हम उसका हिस्सा नहीं हैं।
जज ने अदालत के दरवाज़े बंद करने का फ़ैसला लिया था।
तो वहाँ अंदर केवल मैं था,
वरिष्ठ वकील था, बचाव पक्ष के वकील थे और जज थे।
अदालत के बंद दरवाज़ों के पीछे,
घटनाएँ एक ऐसा मोड़ लेती हैं जिसकी किसी को उम्मीद नहीं थी।
चैपमैन ने अपना जुर्म स्वीकार कर लिया है। और हम कह रहे थे, "क्या?"
इससे भी ज़्यादा अजीब वह कारण है जो चैपमैन ने
जुर्म स्वीकार करने के लिए दिया है।
उसने कहा कि भगवान उसके जेलखाने में आए थे और उन्होंने उसे जुर्म स्वीकार करने के लिए कहा था,
और कि उसके बाद उसे बहुत सुक़ून महसूस हुआ।
मैं रेडियो के सामने बैठा था,
रॉक संगीत सुन रहा था
और मुझे लगा कि पवित्र आत्मा मेरे दिल से बात कर रही थी।
और मुझे पता था कि उस शाम को, पता है, भगवान चाहते थे कि मैं वह जुर्म स्वीकार कर लूँ।
लेकिन मैं नहीं चाहता था। मैं पागलपन बचाव की अपील करना चाहता था।
हमने जज से कहा कि यह, पता है,
उसके पागलपन का ही सबूत है।
और तब जज ने कहा, "मेरे रिश्तेदार हैं जो मानते हैं कि वे भगवान से
हर दिन बात करते हैं और मैं यह नहीं कहने वाला कि वे लोग पागल हैं।"
और बस बात वहीं ख़त्म हो गई।
क्रिस्टी फ़ेरर इंडिपेंडेंट नेटवर्क न्यूज़
भगवान ने उससे ऐसा करने को कहा था। इसीलिए मार्क डेविड चैपमैन ने
पूर्व बीटल जॉन लेनन की हत्या के मामले में अपनी अपील को
निर्दोष से बदलकर दोषी कर दिया।
अगर जज के सामने ऐसा मुलज़िम है जो
जो जुर्म कबूलने के लिए और मुक़दमा त्यागने के लिए तैयार है, तो जज की राय में वह ठीक बात है।
एक हद तक, मुझे हैरानी नहीं हुई, मतलब,
क्योंकि उसने इस बारे में पहले बात की थी
कि वह पागलों के अस्पताल जाने से बहुत डरा हुआ था,
क्योंकि वहाँ वह केवल शैतानों से घिरा रहेगा।
और वह बस ज़िद पकड़ कर बैठा था :
वह पागलों के अस्पताल नहीं जाना चाहता था,
हालाँकि ज़ाहिर है कि वह पागल था।
चैपमैन की याचिका एक मुक़दमे को रोक देती है जो आधुनिक संगीत के
महानतम सितारों में से एक को चार गोलियाँ मारने के उनके कारणों का खुलासा कर सकता था।
बचाव पक्ष के वकील
जोनाथन मार्क्स ने कहा कि वह अपने मुवक्किल के फ़ैसले से बहुत निराश थे।
मुझे बहुत इंतज़ार था वह मुक़दमा देखने का...
जोनाथन मार्क्स बचाव पक्ष वकील
...जो शायद बहुत रोमांचक और दिलचस्प और उपयोगी मुक़दमा हो सकता था।
क्योंकि मुझे लगता है कि ऐसे बहुत सारे लोग हैं
जिन्हें इसके चलते मार्क चैपमैन और...
पागलपन बचाव के बारे में जानकारी मिल सकती थी।
- आपको लगता है वह पागल है? - हाँ, मुझे बिल्कुल लगता है।
- मेरे दिमाग़ में इसे लेकर कोई संदेह नहीं है। - क़ानूनी तौर पर पागल है।
क़ानूनी तौर पर पागल है। सही कहा।
हाँ, ज़ाहिर है, मनोचिकित्सक बयान काफ़ी अहम होता।
अभियोग पक्ष... उनका वर्णन कि वह लोगों का ध्यान बटोरना चाहता था,
कि उसे भव्यता का भ्रम था...
हाँ, वह एक हद तक चैपमैन और उसके बर्ताव का वर्णन था,
लेकिन वह पूर्ण जानकारी बिल्कुल नहीं थी।
उसके पागलपन की गंभीरता कहीं ज़्यादा थी
जिसे मानने को वे तैयार नहीं थे।
डॉ. लीज़ा गोल्ड एक फ़ोरेंसिक मनोचिकित्सक हैं
जो पागलपन बचाव में विशेषज्ञ हैं।
यह चैपमैन के मामले में शामिल नहीं थीं,
लेकिन यह उस वक़्त लिए गए फ़ैसलों का आंकलन करती हैं।
वकील ने कहा, "मुझे नहीं लगता वह सक्षम है।"
डॉ. लीज़ा गोल्ड फ़ोरेंसिक मनोचिकित्सक
मुझे नहीं पता कि एक जज ने क्यों कहा,
"ख़ैर, मुझे लगता है वह सक्षम है।" वह एक जज है।
वह मानसिक स्वास्थ्य विशेषज्ञ नहीं है।
मैंने उसे एक और सक्षमता सुनवाई पाने के लिए वोट दिया होता।
मैं चाहती कि कोई उससे पूछता, पता है,
"तुम अपना मन क्यों बदल रहे हो?"
मेरा संदेह है कि आगामी हाई-प्रोफ़ाइल मीडिया सर्कस के तनाव के परिणामस्वरूप
उसकी मानसिक स्थिति बिगड़ने लगी थी।
राइकर्स आइलैंड में फ़ैसले का इंतज़ार करते हुए,
चैपमैन की मानसिक स्थिति की पूरी स्थिति स्पष्ट हो रही है।
मैंने फ़ाइल में यह नोट लिखा था।
"12 जुलाई, 1981 के दिन राइकर्स आइलैंड अस्पताल में मार्क चैपमैन को
एक हिंसक मानसिक दौरा पड़ा।
उसने टीवी पर एक कुर्सी फेंककर मारी
और तीखी आवाज़ में यह कहते हुए लोगों को चिढ़ाया कि वह एक शैतान था।
फिर उसे उसके जेलखाने में बंद कर दिया गया और उसने एक बंदर की तरह कूदना,
जेल की सलाखों पर चढ़ना और चीखने और आवाज़ें निकालना शुरू कर दिया।"
जब तक मैं उससे मिलने गया, उसे तेज़ पावर वाली
एंटीसाइकॉटिक दवाई दी जा चुकी थी।
उसने मुझसे कहा कि उसे दो शैतानों ने अपने वश में कर लिया था।
वह पहले से जुर्म कबूल कर चुका था।
उसे ऐसा करके कोई फ़ायदा नहीं होने वाला था।
मुझे लगा कि वह उसके पागलपन का काफ़ी
फिर से कहूँगा, ठोस सबूत था।
गोली चलाए जाने के महीनों बाद,
योको अब भी जॉन की कमी से जूझ रही है।
हम दोनों न्यूयॉर्क में बहुत अच्छे से रह रहे थे
और वह ख़त्म हो गया है, पता है।
और यह तथ्य भी कि वह अचानक चला गया,
मुझे लगता है कि इससे मुझ पर असर पड़ा है क्योंकि अगर यह धीरे-धीरे हुआ होता,
तो हमारे पास इस बारे में बात करने का समय होता।
लेकिन मुझे जो आख़िरी जॉन याद है वह बहुत मिलनसार,
ऊर्जावान, जोशीला बंदा था।
मार्क चैपमैन अब फ़ैसले की सुनवाई के लिए जनता के सामने आता है।
उसकी क़ानूनी टीम के पास उसके मानसिक स्वास्थ्य के आधार पर
थोड़ी नरमी दिखाने का आवेदन करने का यह आख़िरी मौक़ा है।
चैपमैन के साथ अधिकारी लोग कोई जोख़िम नहीं उठा रहे हैं।
यह देखते हुए कि आसपास लेनन के बहुत सारे कट्टर प्रशंसक हैं,
चैपमैन को आज सुबह कड़ी सुरक्षा में अदालत लाया गया।
जब मुलज़िम को सज़ा सुनाई गई,
तब अदालत के दरवाज़े खुले थे इसलिए जनता ने आकर, अदालत को खचाखच भर दिया था।
अदालत में पहली कुछ पंक्तियाँ पत्रकारों
और प्रेस के सदस्यों से भरी थीं।
न्यूयॉर्क
अदालत में आने वाले हर शख़्स की
गार्ड्स ने धातु डिटेक्टर से तलाशी ली।
अंदर, मार्क डेविड चैपमैन,
अपनी कमीज़ के नीचे बुलेट-प्रूफ़ वेस्ट पहने हुए,
जे. डी. सैलिंजर की "कैचर इन द राय" की प्रति हाथ में पकड़े हुए बैठे थे।
हमने चैपमैन को पहले दोषारोपण में देखा था
और हमने चैपमैन को जुर्म कबूल करने के बाद देखा था।
यह सुनवाई वाक़ई में उसकी बात सुनने का एक अवसर बन गई थी।
जब जज ने चैपमैन को अदालत में
कुछ कहने का प्रस्ताव दिया, तब चैपमैन ने उस आदमी का ज़िक्र नहीं किया जिसे उसने मारा था।
उसके बजाय, चैपमैन ने उस किताब से एक गद्यांश पढ़ा जिसे उसने
अदालत की ज़्यादातर कार्यवाही में अपने पास रखा था,
जे. डी. सैलिंजर की "कैचर इन द राय।"
द कैचर इन द राय
वह कभी कोई कारण स्पष्ट नहीं करता है
कि पुस्तक का प्रचार करना इतनी अच्छी बात क्यों है।
उसे लगा कि यह किताब इतनी महत्वपूर्ण थी
कि इस तरह का कृत्य करना उसका फ़र्ज़ था।
आप कुछ जानना चाहते हैं?
रॉन हॉफ़मैन एनवाईपीडी डिटेक्टिव
इस केस पर जो भी था, उसने पढ़ी थी पर मैंने नहीं पढ़ी।
मैंने बस ख़रीदी ही नहीं।
मैं यह बात जनता को पहली बार बता रहा हूँ कि मैंने वह किताब नहीं पढ़ी।
वह अपना नाम बदलकर होल्डन कॉफ़ील्ड करने की कोशिश करता है।
पता है, वह कोशिश कर रहा है उन लोगों जैसा बनने की।
वास्तव में... यह सोचने का
कोई तर्कसंगत कारण नहीं है कि आप बदलकर कोई और बन जाएँगे,
लेकिन यह बताता है कि वह ख़ुद की पहचान खोना चाहता था।
आज, चैपमैन के दो वैज्ञानिकों ने
और इलाज की गुहार लगाई।
वे एक मनोचिकित्सक लाए जिसने कहा वह पागल था,
इसलिए हम एक मनोचिकित्सक लाए जिसने कहा वह पागल नहीं था,
वे एक और मनोचिकित्सक लाए जिसने कहा वह पागल था,
और हम एक और मनोचिकित्सक लाए जिसने कहा वह पागल नहीं था।
मुझे बस इतना पता है कि इस केस में मैंने कई मनोचिकित्सकों से बात की थी
और उनमें से ज़्यादातर ख़ुद भी पागल होते हैं।
आज, मार्क डेविड चैपमैन को
पूर्व बीटल जॉन लेनन की हत्या करने के लिए
- बीस साल से आजीवन कारावास तक की सज़ा सुनाई गई। - ...चैपमैन को
जॉन लेनन की हत्या करने के लिए 20 साल से आजीवन कारावास तक की सज़ा सुनाई गई।
इस बात पर भी कोई संदेह नहीं था
कि वह पूर्वनियोजित हत्या का अपराधी था।
बचाव पक्ष के वकील ने तथ्यों पर विवाद नहीं किया, सिर्फ़ निष्कर्ष पर किया।
बिल्कुल। वह निश्चित ही योजनाबद्ध था।
उसे अच्छी तरह से किया गया था। वह जानबूझकर किया गया था। वह भी पागलपन था।
आप मार्क्स हैं, है न?
उस समय, जोनाथन और मुझे दोनों को पता था कि वह बाकी की सारी ज़िंदगी
जेल में रहने वाला था और अगर वह जेल में होगा,
तो उसे मनोचिकित्सा नहीं मिलेगी।
और वह मुझे सही निष्कर्ष नहीं लगा।
योको अपने बेटे शॉन के साथ द डकोटा इमारत में है,
जो हुआ उसे समझने की कोशिश कर रही है।
मुझे केवल इस बात का पछतावा है कि जॉन को वैसे मरना पड़ा
जैसे वह मरा, पता है।
और कुछ लोग कहते हैं कि अगर जॉन अमेरिका में न होता
अगर वह एक... ब्रिटेन में होता, उदाहरण के लिए, तो उसकी गोली मारकर हत्या नहीं की जाती।
शायद हमें ज़्यादा संभलकर रहना चाहिए था।
जॉन के मरने के बाद,
हम सबको बहुत बड़ा धक्का लगा था।
हम सब सुन्न पड़ गए थे।
बॉब ग्रुएन लेनन का फ़ोटोग्राफ़र
योको उस समय शक्ति का स्तंभ थी।
और जॉन इसलिए नहीं मरा कि उसने ख़ुदक़ुशी की थी
या उसे ज़हर दिया गया था या... या उसे... उसे दिल का दौरा पड़ा था।
नहीं, जॉन की हत्या की गई थी
और मेरे लिए दुनिया को यह दिखाना बहुत ज़रूरी था।
और जॉन और मैं, हम दोनों हमेशा से शांतिपूर्ण दुनिया बनाने की कोशिश कर रहे थे।
और यह बहुत बड़ी विडंबना है कि जॉन, जो इतना ज़्यादा शांतिप्रिय था,
वह इतने हिंसक तरीके से मरा।
मुझे योको का यह कहना याद है कि जब सामाजिक आंदोलन का नेता मर जाता है
तो किसी और को कमान संभालनी पड़ती है और आगे बढ़ते रहना पड़ता है।
योको को आख़िरकार
जॉन की मौत को अच्छाई की ताक़त में बदलने का एक तरीक़ा मिल गया।
सीज़न ऑफ़ ग्लास योको ओनो
जब उसने जॉन के ख़ून से सने चश्मे की तस्वीर
एक एलबम कवर के रूप में साझा की,
कई लोग बहुत भयभीत थे कि वह ऐसा कुछ कर सकती है।
उस सुबह उसने मुझे चश्मे की तस्वीर लेने में मदद करने के लिए बुलाया था।
मैं द डकोटा गया और मैंने कुछ लाइटें लगाईं
और वह चाहती थी कि पानी के गिलास के साथ चश्मा खिड़की में रखा हो
और खिड़की के उस पार सेंट्रल पार्क हो।
मुझे लगा कि वह तस्वीर उसे लेनी चाहिए थी और इसीलिए मैंने अपना दूसरा कैमरा निकाला
और वह तस्वीर खींचते हुए मैंने उसकी तस्वीर खींची।
अब, जब आप चश्मे की उस तस्वीर को देखते हैं,
आपको वह डर महसूस होता है।
और योको जो असल में महसूस करती है, यह उस डर का बहुत छोटा सा हिस्सा है,
क्योंकि वह वहाँ मौजूद थी।
उसने वह घटना होते हुए देखी थी।
लेकिन अगर आपको उसकी तस्वीर देखकर इतना बुरा लगता है,
तो आप थोड़ी सी कल्पना कर सकते हैं कि योको को कैसा लग रहा है।
उसने आख़िरी पलो में जो चश्मा पहना हुआ था,
वह एक तरह से यह संदेश था कि बंदूक नियंत्रण होना कितना ज़रूरी है।
हमें अब बंदूक नियंत्रण चाहिए
जॉन को याद करो
बंदूकों के, बंदूक नियंत्रण के
और इस देश के दिमागों के, जो लोग बंदूक रखते हैं,
उनके बारे में कुछ करना होगा।
यह भयानक है।
अगर चैपमैन के पास बंदूक के बजाय चाकू होता तो जॉन लेनन अब भी ज़िंदा होता।
बंदूकें बहुत घातक हैं। जो किया आप उसे पलट नहीं सकते।
बंदूक चलाने का आख़िरी फ़ैसला...
बंदूक नियंत्रण हमें मारेगा नहीं
...असल में काफ़ी आवेगपूर्ण हो सकता है।
और लगता है चैपमैन के साथ वही हुआ था।
वॉशिंगटन डी.सी.
बंदूकें बंद करो।
चैपमैन ने एकांत कारावास में लगभग दस साल बिताने के बाद
अमेरिकी टॉक शो होस्ट लैरी किंग द्वारा दिए
जेल में साक्षात्कार के प्रस्ताव को स्वीकार कर लिया है।
लैरी किंग लाइव
आज रात, 12 साल पहले, संगीत मर गया था
जब मार्क डेविड चैपमैन ने पूर्व बीटल जॉन लेनन की गोली मारकर हत्या की थी...
मुझे तुमसे प्यार है जॉन
यह पहली बार है जब अमेरिकी जनता ने
जॉन लेनन के हत्यारे से सीधे सुना है।
ऐटिका सुधार सुविधा से मार्क डेविड चैपमैन हमारे साथ जुड़े हैं,
जॉन लेनन की मृत्यु की 12वीं वर्षगाँठ पर।
मार्क, अब क्यों? आप अब कहानी क्यों बता रहे हैं?
सीएनएन
ख़ैर, लैरी, मैं अब ठीक हूँ।
मैं काफ़ी सालों से... ठीक रहा हूँ।
मार्क डेविड चैपमैन जॉन लेनन का हत्यारा
मुझे अच्छा महसूस हो रहा है।
मेरे अंदर हमेशा से एक चीज़ रही है जिसे मैं बाहर निकालना चाहता था,
लोगों को बताना चाहता था कि मैंने जो किया वह क्यों किया।
उस समय, मेरा कोई मकसद नहीं था।
और मैं नहीं जानता था कि मैं कौन था, लेकिन अब मैं जानता हूँ।
इसीलिए, आपको हर रोज़ पछतावा होता होगा।
मुझे पछतावा होता है। मैंने जो किया उसके लिए मैं माफ़ी माँगता हूँ।
अब मुझे एहसास है कि मैंने वाक़ई एक आदमी की जान ली थी।
उस समय पर, वह मेरे लिए एक एलबम कवर थे।
उनका अस्तित्व नहीं था, यहाँ तक कि उस दिन जब मैं उनसे मिला था
जब उन्होंने मेरे लिए एलबम पर ऑटोग्राफ़ दिया था, जिसे उन्होंने बड़ी शालीनता से किया था।
और वैसे, वह नक़ली नहीं थे। वह बहुत धैर्यवान थे।
मैंने उन्हें बस एक...
- एक छिछले सेलेब्रिटी की तरह देखा... - ठीक है।
- ...जिसकी कोई भावनाएँ नहीं थीं। - आपके
कथित शिज़ोफ़्रेनिया का इलाज कैसे हुआ?
ख़ैर, न दवाओं से और न डॉक्टरों से, पर भगवान से।
मार्क डेविड चैपमैन अपने ही दिमाग़ में एक नाकारा था।
वह एक महत्वपूर्ण शख़्स बनना चाहता था, लैरी।
वह नहीं जानता था कि नाकारा होने को कैसे संभाले।
उसने अपनी ज़िंदगी में कुछ बनने की कोशिश की थी।
लेकिन जैसे-जैसे वह और बदतर होता गया...
और मेरा मानना है कि मुझे उस समय शिजोफ़्रेनिया था।
कोई मुझे नहीं कह सकता कि मुझे नहीं था।
हालाँकि, मैं ज़िम्मेदार था, मार्क डेविड चैपमैन ने किसी ऐसे पर हमला किया
जिसे वह नक़ली समझता था,
कुछ ऐसा जिस पर वह गुस्सा था, कुछ ऐसा बनने के लिए जो वह नहीं था,
अपना नाम बनाने के लिए।
चैपमैन कहता है, वह अब बदल गया है,
एक ईसाई जिसका पुनर्जन्म हुआ है, वह अपने किए पर शर्मिंदा है।
अब पहली बार, और जेल में लगभग 20 साल के बाद...
3 अक्टूबर 2000
...चैपमैन आज पैरोल बोर्ड के सामने अपनी आज़ादी की गुहार लगाने जाएगा।
योको ओनो ने परोल बोर्ड को लिखा
कि "अगर चैपमैन को रिहा किया जाता है, तो मुझे और जॉन के दोनों बेटे शॉन और जूलियन को
ज़िंदगी भर सुरक्षित महसूस नहीं होगा।"
क्या मार्क डेविड चैपमैन को माफ़ किया जाना चाहिए?
मुझे पता है कि पोप जेल गए थे
और... जेल में मिलने गए थे और उन्होंने उस शख़्स को माफ़ किया था
जिसने उन्हें मारने की कोशिश की थी, वैसा ही कुछ था।
लेकिन मैं पोप नहीं हूँ।
और जो हुआ उसे माफ़ करना मेरे लिए बहुत मुश्किल है।
यह मार्क डेविड चैपमैन की तीसरी परोल बोर्ड सुनवाई है।
अब वह 49 साल का है...
5 अक्टूबर 2004
...ऐटिका राज्य कारावास में लगभग 24 साल से एक कैदी है।
चैपमैन 2000 से परोल के लिए योग्य है,
और हर मौक़े पर उन्हें परोल मना कर दी गई है।
मुझे यह भयानक लगता है कि जिसने द बीटल्स के एक सदस्य को मारा
उसकी जेल से बाहर आने की संभावना है।
मैं अब भी उससे मिलता हूँ।
कई लोगों को एहसास नहीं है लेकिन उसे बहुत बड़ी सज़ा मिली है
क्योंकि उसे जेल में एकांतवास में रहना पड़ रहा है।
वह चर्च भी नहीं जा सकता क्योंकि दूसरे कैदियों का
उस पर हमला करने का ख़तरा है।
किसी भी अन्य परिस्थिति में,
उसे पागल मानकर उस पर मुक़दमा चलाया जाता।
जब उसने उसके संघर्ष और उसकी विवशता की बात की,
हम उसे पागलपन ही कहेंगे।
अगर उसने किसी ऐसे पर गोली चलाई होती जो मशहूर न होता,
तो मुझे नहीं लगता आज वह जेल में होता। लेकिन उसने ग़लत आदमी पर गोली चलाई थी।
मुझे पूरा विश्वास है कि अब वह ख़तरनाक नहीं है।
जिस आदमी ने राष्ट्रपति रीगन को मारने की कोशिश की थी,
उसे अभी-अभी रिहा कर दिया गया है और उसे पागल क़रार दिया गया था।
राष्ट्रपति रीगन को गोली मारने के लिए जॉन हिंकली जूनियर को
पागलपन के कारण निर्दोष पाया गया।
जॉन हिंकली जूनियर को 35 साल बाद
रिहा किया जाएगा और वह अपनी माँ के साथ रहेगा।
पुलिस यू.ए. मार्शल
एक मनोरोग अस्पताल में उसका सफलतापूर्वक इलाज किया गया था
और अब उसे समाज के लिए ख़तरा नहीं माना जाता है।
मैं यहाँ न्यूयॉर्क राज्य परोल बोर्ड से अपील करने आई हूँ...
न्यूयॉर्क राज्य सभा
...कि मार्क चैपमैन की रिहाई को नामंज़ूर कर दिया जाए।
मुझे निराश मत करना परोल बोर्ड
इस दौरान, सीमित मनोचिकित्सा के साथ
मार्क चैपमैन जेल में रहता है।
पता है, मैं अपने सारे मुवक्किलें के लिए संवेदना रखता हूँ,
पता है, और कभी-कभी वह करना...
मुश्किल होता है और कभी-कभी आसान।
और मुझ में उसके लिए संवेदना थी।
मतलब, कौन समझा सकता है कि कोई पागल क्यों हो जाता है।
मतलब, मुझे नहीं लगता कि वह करना चाहता था... पता है,
अगर उसके पास विकल्प होता,
मुझे नहीं लगता है कि पागल होना चुनता, पर वह था, आप जानते हैं।
और इसीलिए मेरे मन में उसके लिए संवेदना थी।
जॉन लेनन लगभग 40 साल पहले मरे थे,
लेकिन उनके आख़िरी साक्षात्कार के शब्द आज भी गूँजते हैं।
जॉन लेनन का आख़िरी साक्षात्कार 8 दिसंबर 1980
ऐसा लगा कि ब्रह्मांड के लिए
या किसी भी सार्थक चीज़ के लिए अंतर्निहित विषय था,
यह प्यार, प्यार, प्यार वाली चीज़।
और कि...
कि प्यार करना, प्यार किया जाना और उसे व्यक्त करना एक संघर्ष था।
आपको पता है, प्यार में कुछ ऐसा है जो अद्भुत है।
मैं जितना हो सके उतना प्यार बाँटना चाहता हूँ।
मुझे अब भी उसकी याद आती है, ख़ासकर अब, क्योंकि...
दुनिया सही नहीं है और हर कोई पीड़ा में नज़र आता है।
और अगर वह यहाँ होता, तो यह मुश्किल होता...
अलग होता, मुझे ऐसा लगता है।
अब जब आप अपने पापा के बारे में सोचते हैं,
तो आपको कौनसी सबसे शानदार यादें याद आती हैं?
किस चीज़ के बारे में आप कहते हैं,
"हाँ, यह मेरे पिता से मेरे रिश्ते का सार है।"
मेरी और मेरे पापा की फ़ुटेज, बस जैसे... मैं हमेशा उनकी गोद में बैठ जाता था।
पता है, बस हमारा साथ होना।
क्योंकि हमारा रिश्ता ऐसा ही था। हम हमेशा साथ होते थे।
पता है, मुझे बस पता था कि वह वहाँ मौजूद थे और मुझे पता था वह मेरे पिता थे...
और मुझे पता था कि मैं उनसे प्यार करता था।
आपके हिसाब से आपके पिता का संगीत में सबसे बड़ा योगदान क्या था?
उनके संगीत ने सभी पर असर डाला था,
पूरी दुनिया में लगभग सभी पर।
मतलब... और यह अद्भुत है कि संगीत लोगों पर इतना प्रभाव डाल सकता है।
और उनका आपके लिए योगदान?
मेरे लिए, वह मेरे पिता थे।
उप-शीर्षक अनुवादक : प्रसून